Pakistanin tulvat 2010

Pakistanin tulvat 2010 viittaa heinäkuussa 2010 alkaneisiin vakaviin tulviin Pakistanissa. Tulvat syntyivät ennennäkemättömän runsaista monsuunisateista (36 tunnissa satoi 312 mm vettä).BBC News: Flood deaths pass 400 in Pakistan and Afghanistan (31.7.2010) (viitattu 12.8.2019) Pahiten tulvista kärsi Luoteisprovinssi. Noin 2000 ihmistä kuoliBBC News: Pakistan floods: World Bank to lend $900m for recovery (17.8.2010) (viitattu 17.8.2010) ja neljä miljoonaa jäi kodittomiksi.Yle: YK: Pakistanissa yli 4 miljoonaa koditonta (19.8.2010) (viitattu 19.8.2010) Tulvan vaikutuksille altistui yli 20 miljoonaa pakistanilaista.YLE: Pakistan saa Maailmanpankilta lainaa tulvatuhoihin (17.8.2010) (viitattu 17.8.2010)

YK:n mukaan katastrofi oli pahempi kuin vuoden 2004 tsunami, Etelä-Aasian maanjäristys 2005 ja Haitin maanjäristys 2010, sillä vaikka kuolonuhreja ei tullut yhtä paljon, vaikutukset ulottuivat useampien ihmisten elämään.HS: YK: Pakistanin tulvat tsunamiakin vakavampi katastrofi (9.8.2010) (viitattu 10.8.2010) YK arvioi tulvan olevan myös Pakistanin historian vakavin katastrofi.Yle: YK varoittaa uusista kuolemista Pakistanin tulva-katastrofissa (11.8.2010) (viitattu 12.8.2010)

Tulva tuhosi paljon infrastruktuuria ja tärkeää maanviljelysaluetta. Jälkiseuraamukset, kuten kulkutaudit ja ruokapula, uhkasivat tulvasta selvinneitä pakistanilaisia. Ainakin kuusi miljoonaa ihmistä tarvitsi ruoka-apua.ABC News: Pakistan's Misery Worsens as Waters Continue to Rise (12.8.2010) (viitattu 13.8.2010)

Avustustoimet
Suomen ulkoasiainministeriö myönsi tulvauhrien auttamiseksi kahdessa erässä yhteensä 4,4 miljoonaa euroa.Suomelta lisätukea Pakistanin tulvauhreille (18.8.2010) (viitattu 22.8.2010) Tuki kanavoitiin Maailman ruokaohjelman (WFP) (miljoona euroa), YK:n pakolaisjärjestön (UNHCR) (miljoona euroa), Suomen Punaisen Ristin (SPR) (900 000 euroa), Maailman terveysjärjestön (WHO) (600 000 euroa), Unicefin (500 000 euroa) ja Kirkon Ulkomaanavun kautta (400 000 euroa). SPR lähetti tulva-alueelle kolme avustustyöntekijää.YLE: Kolme suomalaista avustustyöntekijää Pakistaniin (10.8.2010) (viitattu 10.8.2010)

Yhdysvallat tuki tulva-alueita 55 miljoonalla dollarilla ja ilmoitti myöntävänsä 16,2 miljoonaa dollaria lisäapua YK:n pakolaisjärjestölle ja Punaiselle Ristille.BBC News: Desperation as Pakistan flood misery grows (12.8.2010) (viitattu 12.8.2010) Maailmanpankki ilmoitti tukevansa Pakistania 900 miljoonan dollarin (n. 700 miljoonan euron) lainalla.Thaindian News: World Bank announces $900 mn for Pakistan floods (13.8.2010)  (viitattu 13.8.2010)

YK pyysi tulva-alueelle 459 miljoonan dollaria (355 miljoonaa euroa) avustuksia paikallisten ihmisten auttamiseen. Maailman ruokaohjelma (WFP) auttoi tulvan uhreja 150 miljoonalla dollarilla.

 Lähteet 

Tulvat 2010
Luokka:Vuoden 2010 tulvat